კარლო ვიტადინი
კარლო ვიტადინი (იტალ. Carlo Vittadini; დ. 11 ივნისი, 1800, ბერტონიკო — გ. 20 ნოემბერი, 1865, მილანი) — იტალიელი მიკოლოგი და ექიმი. სწავლობდა მილანში, პავიის უნივერსიტეტში. იყო ჯუზეპე მორეტის მოსწავლე. 1826 წელს მიიღო მედიცინის მეცნიერებათა დოქტორის ხარისხი ნაშრომისთვის — „Tentamen mycologicum seu Amanitarum illustratio“, რომელშიც აღწერა 14 ახალი სახეობა ამანიტას გვარიდან. აგრეთვე აღწერა უამრავი სახეობა ბოლეტუსისა და ტრიუფელის გვარიდან. მისი სტანდარტული საავტორო ბოტანიკური შემოკლებაა Vittad.